《饯光禄两张卿退居》
宋代·吕溱

壮尔尽忠力，耆年保素心。
东门脱圭组，南国傲云林。
水石排清脱，簷楹入翠院。
杂花春莹酒，脆叶夜惊禽。
竹月歌欹枕，松风一解襟。
体清尘累去，天得道腴深。
坐有三公适，中无一芥侵。
大恩嗟未报，何日奉觞琴。

作者简介：扬州人，字济叔。仁宗宝元元年进士第一。历知制诰、翰林学士，尝疏论宰相陈执中奸邪。神宗时知开封府，精识过人，辨论立断，豪恶敛迹。官终枢密直学士。卒年五十五。